ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣበበስ እንኳዕ እኳ ኣይሞተ 11 ጥቅምቲ 2017 መግለጺ ስእሊ, ኣበበ ምስቶም ዝሕግዞም ዘኽታማት ቆልዑ ብግርማይ ገብሩ ሰማይ ሕብሪ ደበና ሓሪምዎ ፃዕዳ ሻሽ መሲሉ፣ ግራት ብፅምኢ ማይ ፈጋዕጋዕ ኢሉ ፣ኣቑፅልቲ ረጊፎም ኣጉናድ ነነው በለ፣ ንማለቱ በቒሎም ዝነበሩ ዘራእቲ ሸዊት ከይመዓጉ ሓሰኻ ጠጢፉ ናብ ቀሪም ቀይርዎም። ብኣቆኣጻጽራ ኢትዮጵያ 1977 ዓመተ ምሕረት ( ብፈረንጂ ድማ 1985)። ኣብ ትግራይን ወሎን ሓያል ሓሪ ወሪዱ፣ ሰብን ጥሪትን ዝልከፍ ስኢኖም ዓፅሚ ፀረዩ። ደርግ ናይ ጭንቂ መፍትሒ ወሰደ። ህዝቢ ይእመን ኣይእመን ዝሕሸሉ ከካብ ዘለዎ እናኣከበ ማይን ለምዕን ናብ ዘለዎ ክፋል ኢትዮጵያ ከይድኩም ክትሰፍሩ ኣለኩም እንትብል ኣወጀ። ከካብ ዝወፈርዎ ሓፊሱ ወሰደ። ኣብ ከባቢ ኣለማጣ ቁሸት ሎላ ዝነበሩ ሰብኣይን ሰበይትን ምስ ቦኽሪ ወዶም ንዕዳጋ ናብ ከተማ ምስ ወረዱ ቆልዑ ሃየ እንተይበሉ ተሳፈሩ ተባሂሎም ናብ ወለጋ ብሄሊኮፕተር ተወሰዱ። እታ ቁሸት ከምቲ ስማ ደኣ ኣይገበረላን እምበር ሎላ ማለትስ ሓምለዋይ ማለት እዩ ነይሩ። እቶም ወለዱ ዝተወሰዱዎ ወዲ 6 ዓመት ማማይ ኣብ ቁሸት ሎላ ምስ እኖሓጉኡ ምንባር ጀመረ። ወለዱ ብስሩዕ እንተየለለዮም ንሳቶም እውን ርእዮም እንተይፀገብዎ ተፈላልዮም። ቆልዓ ብሕሱም ጥምየት ሓሚሙ መንመነ። ዓይነ መርፍኡ ዝጠፈአን (ዝጨነቐን) እኖሓጉኡ ሽኹልል (ክዉል) ኣቢለን ሒዘን ናብ ኣለማጣ ካቶሊካዊ ተራድኦ ወሲደን እንኩም ዝገበርኩም ግበርዎ ኢለን ኣረከበኦ። እቶም ሰባት፡ እዚ ደኣ ዳርጋ ሞይቱ እንድዩ፡ ደሓን ምስቶም ዝቕበሩ ሪጋ ይሓዝ ኢሎም ሰርዕዎ። ነቲ ቆልዓ ዝረኣዩ ደቂ ቁሸት ሎላ፡ ነቲ ማማይ ብምሽት ካብ ኣፍ መቓብር ሰሪቖም ናብ እኖ እምበይትኡ ወሲዶም ኣረከብዎ። እኖ እምበይትኡ ቅጭ መፂዎን "ታይ ክትገብሩ ኣምፂኹምለይ?
